《同孝叔游玉泉》
宋代·张伯玉

石磴松阴一化城，泉源疑透古瑶京。
僧知到耳此根静，客来洗心诸虑清。
星记祥光重璧合，蓝田霁色暮烟生。
潺湲似识君将去，相送出山多别情。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。